paragraph_text: Olimpijske igre 1924. godine su održane u Parizu, gradu u Francuskoj. Grad Pariz je MOO izabrao između preostalih gradova kandidata: Amsterdama, Berlina, Los Angelesa, Rio de Janeira i Rima. Ovo su bile zadnje Igre za vrijeme kojih je predsjednik MOO bio Pierre de Coubertin. Kao prateća manifestacija ovim igrama održan je i 'Međunarodni tjedan zimskih športova', i to od 25. siječnja do 5. veljače 1924. godine, koje je MOO kasnije označio kao I. Zimske olimpijske igre – Chamonix 1924.